text: মিমি চক্রবর্তী (জন্ম: ১১ ফেব্রুয়ারি ১৯৮৯) হলেন একজন ভারতীয় বাংলা চলচ্চিত্র ও টেলিভিশন অভিনেত্রী। গানের ওপারে ধারাবাহিকের 'পুপে' চরিত্রের মাধ্যমে সবার চোখে আসেন।
  
  প্রারম্ভিক জীবন
  মিমি পশ্চিমবঙ্গের জলপাইগুড়িতে জন্মগ্রহণ করেন। তার শৈশবকাল কেটেছে অরুনাচল প্রদেশের তিরাপ জেলার দেওমালি শহরে। তিনি পরে পরিবারের সাথে জলপাইগুড়িতে তার 
  পৈত্রিক বাড়িতে ফিরে আসেন। তিনি জলপাইগুড়ি হলি চাইল্ড স্কুলে পড়েছেন। এরপর পড়েছেন বিন্নাগুড়ির সেন্ট জেমস স্কুলে।
  তারপর তিনি কলকাতায় আসেন এবং সেখান থেকে ২০০৬ সালে ইংরেজিতে স্নাতক ডিগ্রি লাভ করেন।
  
  কর্মজীবন 
  মিমি চলচ্চিত্রে অভিনয় করার পূর্বে একজন মডেল ছিলেন। তিনি ফেমিনা মিস্‌ ইন্ডিয়াতে অংশগ্রহণ করেন। তার অভিনয়ের শুরু চ্যাম্পিয়ন ছবিতে, যদিও সে এই চলচ্চিত্রে গৌণ ভূমিকায় অভিনয় করে। তার ২য় আবির্ভাব গানের ওপারে ধারাবাহিকে। এই ধারাবাহিকের খ্যাতি তাকে আলোয় এনে দেয়। গানের ওপারের চিত্রনাট্য লেখে বিখ্যাত চলচ্চিত্রকার ঋতুপর্ণ ঘোষ। রবীন্দ্রনাথ ঠাকুরের ১৫০তম জন্মবার্ষিকী উপলক্ষে এ ধারাবাহিক নির্মিত হয়। এই ধারাবাহিকে আরো অনেক বিখ্যাত ব্যক্তি অভিনয় করেন।
  
  ৭ই ডিসেম্বর, ২০১২ তারিখে মুক্তিপ্রাপ্ত বাপি বাড়ি যা চলচ্চিত্রের মাধ্যমে তার অভিনয়ের যাত্রা শুরু।
  
  ধারাবাহিক 
  গানের ওপারে মূলত দুই শিল্পীঃ বোহেমিয়ান গোরা ও পুপের রবীন্দ্রনাথের গানের প্রতি ভালবাসা ও নানা বিষয় নিয়ে তৈরি হয়। প্রসেনজিত চট্টোপাধ্যায়ের প্রোডাকশনস্‌ হাউজ আইডিয়াস ক্রিয়েশনস্‌ -এর প্রযোজনায় নির্মিত এ ধারাবাহিক প্রচারিত হয় স্টার জলসায়। এই কাজে পশ্চিম বাংলার চলচ্চিত্র শিল্পের অনেকেই যুক্ত ছিলেন।
  
  মিমি 'পুপে' চরিত্রে অভিনয় করেন। এ ধারাবাহিকে তাকে বিভিন্ন রবীন্দ্রসংগীত গাইতে দেখা যায়। বিভিন্ন স্থানে তার অভিনয় সত্যিই চমৎকার ছিল এবং সকলের প্রশংসাও অর্জন করে।
  
  চলচ্চিত্র 
  বাপি বাড়ি যা চলচ্চিত্রে মিমি 'দোলা' চরিত্রে অভিনয় করেন। আইডিয়াস ক্রিয়েশনস্‌ - ও শ্রী ভেঙ্কটেশ ফিল্মস এর প্রযোজনায় নির্মিত এ চলচ্চিত্র মিমির বিপরীতে ছিলেন সব্যসাচী চক্রবর্তী-এর ছেলে অর্জুন চক্রবর্তী। অর্জুন এই চলচ্চিত্রের মুখ্য অভিনেতা (বাপি) ছিলেন। অর্জুন গানের ওপারেতেও অভিনয় করেছিলেন।
  
  বোঝেনা সে বোঝেনা চলচ্চিত্র দুটি ভিন্ন জীবনের গল্পকে এক করে করা হয়েছে। এই ছবিতে মিমি ছাড়াও আরো অভিনয় করেছেন: সোহম চক্রবর্তী, আবীর চট্টোপাধ্যায়, পায়েল সরকার। মিমির বিপরীতে সোহম চক্রবর্তী অভিনয় করেন। শ্রী ভেঙ্কটেশ ফিল্মস-এর ব্যানারে নির্মিত এই ছবি পরিচালনা করেন রাজ চক্রবর্তী। ডিসেম্বর, ২০১২ সালে এই ছবি মুক্তি পায়। চলচ্চিত্রটি সমালোচক ও দর্শকমহলে ব্যাপক প্রশংসা লাভ করে।
  
  আগস্ট, ২০১৩ সালে মুক্তি পেয়েছিল শ্রী ভেঙ্কটেশ ফিল্মস-এর ব্যানারে নির্মিত ও রাজ চক্রবর্তীর পরিচালনায় প্রলয়। এই ছবিতে আরো অভিনয় করেছেন পরমব্রত চট্টোপাধ্যায়, শাশ্বত চট্টোপাধ্যায় ও পরাণ বন্দ্যোপাধ্যায়। সত্যি কাহিনীর ওপর নির্মিত এ চলচ্চিত্র প্রশংসিত ও বিখ্যাত হয়।
  
  এরপরে ২০১৪ সালের জানুয়ারিতে মুক্তিপ্রাপ্ত বাঙালী বাবু ইংলিশ মেম চলচ্চিত্রে অভিনয় করেন তিনি। রবি কিনাগীর পরিচালনায় ও শ্রী ভেঙ্কটেশ ফিল্মস এর প্রযোজনায় এই চলচ্চিত্রে তার বিপরীতে ছিলেন সোহম চক্রবর্তী। এটি বক্স অফিসে তেমন আলোড়ন সৃষ্টি করতে না পারলেও খ্যাতি পায়।
  
  ২০১৪ সালের ৪ঠা জুলাই আবারও শ্রী ভেঙ্কটেশ ফিল্মস এর প্রযোজনায় ও সোহম চক্রবর্তীর বিপরীতে গল্প হলেও সত্যি চলচ্চিত্রে অভিনয় করেন। এই চলচ্চিত্রটি পরিচালনা করেন বিরসা দাশগুপ্ত।
  
  ২০১৪ সালে রাজ চক্রবর্তী পরিচালিত, শ্রী ভেঙ্কটেশ ফিল্মস প্রযোজিত মাগাধীরার পুনঃনির্মাণ যোদ্ধা-দ্য ওয়ারিয়র চলচ্চিত্রটিতে তিনি প্রথমবারের মত অভিনয় করেছেন দেবের বিপরীতে।
  
  ২০১৫ সালে তিনি দেব এর বিপরীতে শুধু তোমারি জন্য তে অভিনয় করেন। এটি প্রচুর হিট করে মানুষ এর হ্রদয় দখল করে।১৬ অক্টোবর এটি মুক্তি পায়।
  
  টেলিভিশনের কাজ 
   আকাশ বাংলা টিভিতে চ্যাম্পিয়ন
   স্টার জলসা চ্যানেলে গানের ওপারে (২০১০-১১)
  
  রাজনৈতিক জীবন
  ২০১৯ সালের ভারতের লোকসভা নির্বাচনে তাকে যাদবপুর থেকে প্রার্থী করে তৃণমূল কংগ্রেস।
  বর্তমানে তিনি যাদবপুর লোকসভা আসনের এমপি।
   এর মাধ্যমে তার সক্রিয় রাজনীতিতে অভিষেক ঘটে।
  
  ব্যক্তিজীবন
  তার একটি পোষ্য কুকুর আছে, যার নাম "চিকু"। একে নিয়েই তিনি থাকেন।
  
  চলচ্চিত্র তালিকা
  
  পুরস্কার এবং স্বীকৃতি 
   টেলিসম্মান অ্যাওয়ার্ড, ২০১১-টেলিকণ্যা।
   বিগ বাংলা রাইজিং স্টার অ্যাওয়ার্ড, ২০১১-রাইজিং স্টার (নারী)।
  
  আরো দেখুন 
   ভারতীয় চলচ্চিত্র অভিনেত্রীদের তালিকা
  
  তথ্যসূত্র
  
  বহিঃসংযোগ 
  
   
  
  বিষয়শ্রেণী:সর্বভারতীয় তৃণমূল কংগ্রেসের রাজনীতিবিদ
  বিষয়শ্রেণী:পশ্চিমবঙ্গের রাজনীতিতে নারী
  বিষয়শ্রেণী:সপ্তদশ লোকসভার সদস্য
  বিষয়শ্রেণী:১৯৮৩-এ জন্ম
  বিষয়শ্রেণী:জীবিত ব্যক্তি
  বিষয়শ্রেণী:২১শ শতাব্দীর ভারতীয় অভিনেত্রী
  বিষয়শ্রেণী:ভারতীয় চলচ্চিত্র অভিনেত্রী
  বিষয়শ্রেণী:ভারতীয় টেলিভিশন অভিনেত্রী
  বিষয়শ্রেণী:বাঙালি চলচ্চিত্র অভিনেত্রী
  বিষয়শ্রেণী:বাঙালি হিন্দু
  বিষয়শ্রেণী:আশুতোষ কলেজ প্রাক্তন ছাত্র
  বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী
  বিষয়শ্রেণী:জলপাইগুড়ি জেলার ব্যক্তি
  বিষয়শ্রেণী:কলকাতার ব্যক্তি
  বিষয়শ্রেণী:কলকাতার অভিনেত্রী
title: মিমি চক্রবর্তী